లెనోవా కే3 నోట్‌ విడుదల
దేశంలో తయారీ ప్లాంటు యోచనలో సంస్థ
న్యూఢిల్లీ: లెనోవా సంస్థ సరికొత్త స్మార్ట్‌ఫోన్‌ 'కే3నోట్‌' ను గురువారం ఆవిష్కరించింది. 5.5 అంగుళాల హెచ్‌డీ తెర, 1.7 గిగాహెడ్జ్‌ ఆక్టాకోర్‌ ప్రాసెసర్‌, 2 జీబీ ర్యామ్‌తో పాటు అధునాతన గేమ్స్‌ కూడా అడేందుకు వీలుగా టి760 ఆర్మ్‌ మాలీ జీపీయూతో దీనిని సంస్థ విడుదల చేసింది. కే3 నోట్‌ ధరను కంపెనీ రూ.9,999గా నిర్ణయించింది. ఫోన్‌ ముందువైపు 5 ఎంపీ సెల్ఫీ కెమెరా, వెనక 13 ఎంపీ కెమెరా ఈ ఫోన్‌లో మరో ప్రత్యేకత. యాండ్రాయిడ్‌ 5.0 లాలీపాప్‌ ఓఎస్‌, 32 జీబీ వరకు అంతర్గత మెమోరీ సామర్థ్యాన్ని పెంపొందించుకొనే వెసులుబాటు కొత్త స్మార్ట్‌ఫోన్‌లో ఉంది. పూర్తి అత్యాధునిక హంగుళతో అద్భుతమైన మల్టీమీడియా సౌకర్యాలతో దీనిని ప్రత్యర్థులకు దీటగా అందుబాటులోకి తెచ్చినట్లు లెనోవా స్మార్ట్‌ఫోన్స్‌ భారత విభాగం డైరెక్టర్‌ సుధీన్‌ మాథూర్‌ ఫోన్‌ విడుదల సందర్భంగా తెలిపారు. 3000ఎంఏహెచ్‌తో లభించే ఈ ఫోన్‌ల ముందస్తు రిజిస్ట్రేషన్లు ముగిసిన తరువాత వచ్చే నెల 2 నుంచి విక్రయించనున్నారు. గురువారం నుంచి కే3నోట్‌ రిజిస్ట్రేషన్లు మొదలయ్యాయి. కే3నోట్‌ తప్పకుండా భారత్‌లో మెరుగ్గా అమ్ముడయ్యే ఫోన్‌లలో ఒకటిగా నిలుస్తుందని ఫ్లిప్‌కార్ట్‌ ఉపాధ్యక్షుడు అమితేష్‌ జా తెలిపారు.
భారత్‌లోనే తయారు చేసే యోచన..
     ఛైనాకు చెందిన లెనోవా సంస్థ స్మార్ట్‌ఫోన్లు, ట్యాబ్లెట్‌ ఫోన్ల తయారీ కోసం భారత్‌లో మానుఫ్యాక్చరింగ్‌ యూనిట్‌ను ఏర్పాటు చేసే యోచనలో ఉన్నట్లు సంస్థ మార్కెటింగ్‌ విభాగం డైరెక్టర్‌ భాస్కర్‌ చౌదరీ తెలిపారు. 'మేడ్‌ ఇన్‌ ఇండియా' నినాదానికి తోడు ఇక్కడ ప్లాంటు ఏర్పాటుకు గాను ఎన్నో మెరుగైన అవకాశాలను ప్రభుత్వాలు కల్పింస్తున్నట్లు తెలిపారు. దేశంలో స్మార్ట్‌ఫోన్‌ విభాగంలో విస్తరించేందుకు మెరుగైన అవకాశాలు ఉన్నట్లు తెలిపారు.
మీ స్నేహితులకు రికమెండ్ చెయ్యండి